Ole Andreas Engen

Ole Andreas Engen (f. 1965) er professor i risikostyring og samfunnssikkerhet, Institutt for sikkerhet, økonomi og planlegging ved Universitetet i Stavanger. Han er utdannet cand.polit. (samfunnsøkonomi) ved Universitetet i Oslo (1991) og dr.polit. (sosiologi) ved Universitetet i Bergen (2002). Hans hovedinteresse er sikkerhet og regulering i store teknologiske systemer. Engen har ledet flere store forskningsprosjekter om sikkerhetsregulering av petroleumsvirksomheten, luftfarten og maritim næring.

I 2013 ledet han ekspertgruppen «Tilsynsstrategi og HMS-regelverk i norsk petroleumsvirksomhet», og i 2017 partssammensatt arbeidsgruppe «Helse, arbeidsmiljø og sikkerhet i petroleumsvirksomheten». Begge på oppdrag fra Arbeids og Sosialdepartementet. Engen har vært styremedlem og styreleder i Norsk Oljemuseum, styremedlem i SEROS – Senter for risikostyring og samfunnssikkerhet. Han er også medlem av NENT - Den nasjonale forskningsetiske komité for Naturvitenskap og Teknologi.

Referanser 

Norske professorer
Professorer ved Universitetet i Stavanger